smcproject/ml-wiki-sentences huggingface dataset:
നോവൽ , ചെറുകഥ എന്നീ ശാഖകളിൽ വ്യക്തിമുദ്ര പതിപ്പിച്ച മലയാള സാഹിത്യകാരനാണ് തകഴി ശിവശങ്കരപ്പിള്ള .
കുട്ടനാടിന്റെ ഇതിഹാസകാരനെന്ന വിശേഷണമുള്ള  ഈ കഥാകാരൻ 1912 ഏപ്രിൽ 17ന്‌ ആലപ്പുഴ ജില്ലയിലെ തകഴിയിൽ ജനിച്ചു.
ജീവൽ സാഹിത്യ പ്രസ്ഥാനത്തിന്റെ മലയാളത്തിലെ പ്രചാരകനായിരുന്നു ഇദ്ദേഹം.
പി. കേശവദേവ് , പൊൻകുന്നം വർക്കി , വൈക്കം മുഹമ്മദ് ബഷീർ എന്നിവരുടെ സമകാലികനായിരുന്നു.
ചെറുകഥ , നാടകം , സഞ്ചാരസാഹിത്യം , ആത്മകഥ എന്നീ മേഖലകളിലും സംഭാവനകൾ നൽകിയ തകഴിക്ക് 1984-ലെ ജ്ഞാനപീഠ പുരസ്കാരം ലഭിച്ചു.
വ്യക്തിയേക്കാൾ സമൂഹത്തിന്റെ ചിത്രം കൂടുതലായി തെളിയുന്നതാണ് തകഴിയുടെ നോവലുകൾ.
സാമൂഹിക പരിവർത്തനം ലക്ഷ്യമാക്കിയ എഴുത്തുകാരനാണ് ഇദ്ദേഹം.
കേരള മോപ്പസാങ്ങ്‌ എന്നും തകഴിയെ വിശേഷിപ്പിക്കാറുണ്ട്‌.
1912 ഏപ്രിൽ 17-ന് (കൊല്ലവർഷം:1087 മേടം 5-ആം തീയതി)   പൊയ്പള്ളിക്കളത്തിൽ ശങ്കരക്കുറുപ്പിൻറെയും പടഹാരംമുറിയിൽ അരിപ്പുറത്തുവീട്ടിൽ പാർവ്വതിയമ്മയുടെയും മകനായി ജനിച്ചു.
പ്രസിദ്ധകഥകളി നടൻ ഗുരു കുഞ്ചുക്കുറുപ്പ് തകഴിയുടെ പിതൃസഹോദരൻ ആയിരുന്നു.
മുത്തച്ഛൻ:- വേലിക്കകത്ത് പരമേശ്വര കൈമൾ.
അച്ഛനും, ചക്കംപുറത്തു കിട്ടു ആശാൻ എന്ന ആളും ആണ് തകഴിയെ നിലത്തെഴുത്ത് പഠിപ്പിച്ചത്.
തകഴി സ്കൂളിലായിരുന്നു  പ്രൈമറി വിദ്യാഭ്യാസം.
അമ്പലപ്പുഴ കടപ്പുറം ഇംഗ്ലീഷ് സ്‌ക്കൂളിൽ നിന്ന് ഏഴാം ക്ലാസ് ജയിച്ചു.
തുടർന്ന് വൈക്കം ഹൈസ്‌ക്കൂളിൽ ചേർന്നെങ്കിലും ഒൻപതാം ക്ലാസ്സിൽ തോറ്റതിനെത്തുടർന്ന് കരുവാറ്റ സ്‌ക്കൂളിലേയ്ക്ക് പഠനം മാറ്റി.
കരുവാറ്റയിൽ കൈനിക്കര കുമാരപിള്ളയായിരുന്നു ഹെഡ്മാസ്റ്റർ.
പത്താം ക്ലാസ് പാസായശേഷം തിരുവനന്തപുരം ലോ കോളേജിൽ നിന്ന് പ്ലീഡർഷിപ്പ് പരീക്ഷയിൽ ജയിച്ചു.
പ്ലീഡർ പരീക്ഷ ജയിച്ച ഉടനെ കേരളകേസരി പത്രത്തിൽ റിപ്പോർട്ടറായി.
1934-ൽ നെടുമുടി തെക്കേമുറി ചെമ്പകശ്ശേരി ചിറയ്ക്കൽ കമലാക്ഷിയമ്മയുമായുളള (കാത്ത) വിവാഹം നടന്നു.
തകഴി, അമ്പലപ്പുഴ മുൻസിഫ് കോടതിയിൽ പി. പരമേശ്വരൻ പിള്ള വക്കീലിന്റെ കീഴിൽ പ്രാക്ടീസ് ആരംഭിച്ചു.
ഇടതുപക്ഷ രാഷ്ട്രീയത്തിലേയ്ക്ക് ആകൃഷ്ടനായി, സാഹിത്യ പ്രവർത്തക സഹകരണ സംഘത്തിന്റെ പ്രവർത്തനത്തിൽ പങ്കാളിയായി.
പുരോഗമന സാഹിത്യ പ്രസ്ഥാനത്തിന്റെ വളർച്ചയിലും തകഴിക്ക് പങ്കുണ്ട്.
കേരള സാഹിത്യ അക്കാദമിയുടെ അദ്ധ്യക്ഷനായും, കേന്ദ്ര സാഹിത്യ അക്കാദമി നിർവ്വാഹകസമിതി അംഗമായും പ്രവർത്തിച്ചിട്ടുണ്ട്.
അമേരിക്കയിലും, യൂറോപ്പിലും, ജപ്പാനിലും, റഷ്യയിലും പര്യടനം നടത്തി.
1999 ഏപ്രിൽ 10-ആം തീയതി തന്റെ 87-ആം വയസ്സിൽ കേരളം കണ്ട മഹാനായ ആ സാഹിത്യകാരൻ ജന്മനാട്ടിലെ തറവാട്ടുവീട്ടിൽ വച്ച് അന്തരിച്ചു .
അദ്ദേഹത്തിന്റെ ഭാര്യ കാത്ത 2011 ജൂൺ 1-ന് അന്തരിച്ചു.
13-ാം വയസ്സിൽ ആദ്യകഥ എഴുതിയ തകഴി നൂറുകണക്കിന് കഥകൾ രചിച്ചിട്ടുണ്ട് .
പിന്നീട് നോവലുകളിലാണ്  ശ്രദ്ധ കേന്ദ്രീകരിച്ചത്.
കുട്ടനാടിന്റെ ഇതിഹാസകാരൻ എന്നാണ്‌ തകഴിയെ വിശേഷിപ്പിക്കുന്നത്‌ .
തിരുവനന്തപുരം ലോ കോളജിലെ പഠനത്തിനു ശേഷം കേരള കേസരി പത്രത്തിൽ ജോലിക്കു ചേർന്നതോടെയാണ്‌ തകഴിയുടെ സാഹിത്യ ജീവിതം തഴച്ചു വളരുന്നത്‌.
കേസരിയുമായുള്ള സമ്പർക്കമാണ്‌ തകഴിയുടെ ജീവിതത്തിൽ വഴിത്തിരിവായത്‌.
ഈ കാലയളവിൽ ചെറുകഥാരംഗത്ത്‌ സജീവമായി.
1934-ൽ ത്യാഗത്തിനു പ്രതിഫലം എന്ന നോവൽ പ്രസിദ്ധീകരിച്ചു .
ചെമ്മീൻ എന്ന നോവലാണ്‌ തകഴിയെ ആഗോള പ്രശസ്തനാക്കിയത്‌.
എന്നാൽ രചനാപരമായി ഈ നോവലിനേക്കാൾ മികച്ചു നിൽക്കുന്ന ഒട്ടേറെ ചെറുകഥകൾ തകഴിയുടേതായുണ്ട്‌.
ഇദ്ദേഹത്തിന്റെ വെള്ളപ്പൊക്കത്തിൽ എന്ന കഥ മലയാളത്തിലെ എക്കാലത്തെയും മികച്ച കഥകളിലൊന്നായി പരിഗണിക്കപ്പെടുന്നു.
തകഴിയുടെ ചെമ്മീൻ 1965-ൽ രാമു കാര്യാട്ട് എന്ന സംവിധായകൻ ചലച്ചിത്രമാക്കിയിട്ടുണ്ട്‌ .
രണ്ടിടങ്ങഴി , ചെമ്മീൻ , ഏണിപ്പടികൾ , കയർ ‍ എന്നീ നോവലുകൾ ഒട്ടേറെ വിദേശ ഭാഷകളിലേക്ക്‌ വിവർത്തനം ചെയ്യപ്പെട്ടിട്ടുണ്ട്‌.
തോട്ടിയുടെ മകൻ , രണ്ടിടങ്ങഴി , തഹസിൽദാരുടെ അച്ഛൻ, ഏണിപ്പടികൾ , അനുഭവങ്ങൾ പാളിച്ചകൾ , കയർ തുടങ്ങി 39 നോവലുകളും അറുന്നൂറിൽപ്പരം ചെറുകഥകളും ഇദ്ദേഹത്തിന്റേതായുണ്ട് .
തകഴി ആദ്യകാലത്ത് കവിതകൾ എഴുതിയിട്ടുണ്ടെങ്കിലും അവ പ്രസിദ്ധപ്പെടുത്തിയിട്ടില്ല.
ഒരു നാടകം, ഒരു യാത്രാവിവരണം, മൂന്നു ആത്മകഥകൾ എന്നിവയും അദ്ദേഹത്തിന്റേതായുണ്ട് .
വളരെ പരപ്പാർന്നതാണ് തകഴിയുടെ സാഹിത്യ സംഭാവന.
ത്യാഗത്തിനു പ്രതിഫലം, ചെമ്മീൻ (നോവൽ) (1956) , അനുഭവങ്ങൾ പാളിച്ചകൾ, അഴിയാക്കുരുക്ക്‌, ഏണിപ്പടികൾ (1964), ഒരു മനുഷ്യന്റെ മുഖം, ഔസേപ്പിന്റെ മക്കൾ, കയർ (1978) , കുറെ കഥാപാത്രങ്ങൾ, തോട്ടിയുടെ മകൻ (1947) , പുന്നപ്രവയലാറിനു ശേഷം, ബലൂണുകൾ, രണ്ടിടങ്ങഴി (1948) .
ചെറുകഥാ സമാഹാരങ്ങൾ
ഒരു കുട്ടനാടൻ കഥ , ജീവിതത്തിന്റെ ഒരേട്‌ , തകഴിയുടെ കഥ .
ചങ്ങാതികൾ, ഇങ്ക്വിലാബ്, മകളുടെമകൾ, പ്രതീക്ഷകൾ, പതിവ്രത, ഘോഷയാത്ര, അടിയൊഴുക്കുകൾ, പുതുമലർ, പ്രതിജ്ഞ, മാഞ്ചുവട്ടിൽ, ആലിംഗനം, ഞരക്കങ്ങൾ,ഞാൻ പിറന്ന നാട്, വെള്ളപ്പൊക്കത്തിൽ.
എന്റെ ഉള്ളിലെ കടൽ സ്മാരകം തകഴിസ്മാരകത്തിലെ പ്രതിമയും മണ്ഡപപും
തകഴിയിലെ ശങ്കരമംഗലത്ത് പുരാവസ്തു വകുപ്പിന്റെ നിയന്ത്രണത്തിലുള്ള തകഴി സ്മാരകം പ്രവർത്തിക്കുന്നുണ്ട്.
അവലംബം ↑ {{ cite book }} : Cite has empty unknown parameters: | 1= and | 2= ( help ) ↑ ↑ {{ cite book }} : Cite has empty unknown parameters: | 1= and | 2= ( help ) 1 2 3 4 The end of historiography?
Archived 2012-11-09 at the Wayback Machine HINDU Frontline - Volume 16 - Issue 9, Apr. 24 - May. 07, 1999 ↑ Obituary: Thakazhi Sivasankara Pillai ↑ ↑ {{ cite news }} : Check date values in: | accessdate= and | date= ( help ) ↑ ↑ ↑
ജയപ്രഭാ മേനോൻ
കേരളത്തിൽ  നിന്നുള്ള മോഹിനിയാട്ടം നർത്തകിയാണ് ജയപ്രഭാ മേനോൻ .
കേരള സംഗീത നാടക അക്കാദമിയുടെ കലാശ്രീ പുരസ്കാരം ഉൾപ്പെടെ നിരവധി പുരസ്കാരങ്ങൾ അവർക്ക് ലഭിച്ചിട്ടുണ്ട്.
കേരളത്തിലെ കോഴിക്കോട് ജനിച്ച് വളർന്ന ജയപ്രഭ പിന്നീട് ന്യൂഡൽഹിയിൽ സ്ഥിരതാമസമാക്കി.
കോഴിക്കോട് പ്രൊവിഡൻസ് ഗേൾസ് ഹൈസ്കൂൾ, മലബാർ ക്രിസ്ത്യൻ കോളേജ്, എംഇഎസ് വിമൻസ് കോളേജ് എന്നിവിടങ്ങളിൽ നിന്നാണ് വിദ്യാഭ്യാസം പൂർത്തിയാക്കിയത്.
ജയപ്രഭ നാലാമത്തെ വയസ്സിൽ, കോഴിക്കോട് നൃത്താലയത്തിൽ ഗുരു കലാമണ്ഡലം സരസ്വതി കീഴിൽ ഭരതനാട്യത്തിൽ പരിശീലനം നേടി, അവിടെ അവർ മോഹിനിയാട്ടത്തിലും കുച്ചിപ്പുടിയിലും പരിശീലനം നേടി.
ചെറുപ്പത്തിൽ തന്നെ വേദികളിൽ നൃത്തം ചെയ്യാൻ  ആരംഭിക്കുകയും ക്രമേണ സംസ്ഥാന, ദേശീയ തലങ്ങളിലെ നൃത്ത മത്സരങ്ങളിൽ പങ്കെടുക്കുകയും ചെയ്തു, തുടർന്ന് 1987 ൽ സോവിയറ്റ് യൂണിയനിലെ ഇന്ത്യൻ ഫെസ്റ്റിവലിലേക്ക് കേരളത്തിൽ നിന്നുള്ള പ്രതിനിധിയായി തിരഞ്ഞെടുക്കപ്പെട്ടു.
മോഹിനിയാട്ട മികവിന് ഇന്ത്യാ ഗവൺമെൻ്റ് സാംസ്കാരിക വകുപ്പിൽ നിന്ന് ജൂനിയർ സീനിയർ സ്കോളർഷിപ്പുകൾ നേടിയിട്ടുണ്ട്.
1987ൽ കേരളത്തിലെ തിരുവനന്തപുരത്തെ ദൂരദർശൻ കേന്ദ്രത്തിൽ നിന്ന് ഭരതനാട്യം, മോഹിനിയാട്ടം എന്നിവയിൽ ഗ്രേഡ് ആർട്ടിസ്റ്റ് ആവുകയും ചെയ്തു.
ഈ കാലയളവിൽ തപസ്യ, ലയൺസ് ക്ലബ്, റോട്ടറി ക്ലബ് എന്നീ സന്നദ്ധ സംഘടനകൾ  സംഘടിപ്പിച്ചിരുന്ന  ജീവകാരുണ്യ പ്രവർത്തനങ്ങൾക്കു ധനം സമാഹരിക്കാൻ ഭരതനാട്യം, മോഹിനിയാട്ടം, കുച്ചിപ്പുടി എന്നിവ അവതരിപ്പിച്ചുകൊണ്ട് ജയ പിന്തുണ നൽകി.
1990ൽ സംഗീതജ്ഞനായ ജയപ്രകാശ് മേനോനെ വിവാഹം കഴിച്ച അവർ ഗുജറാത്തിലെ വഡോദരയിലേക്ക് താമസം മാറി.
വിവാഹശേഷം, ഭരതനാട്യം കലാകാരനും  അക്കാദമിക് വിദഗ്ധനും നൃത്തപണ്ഡിതനും സംഗീതസംവിധായകനും ഗുജറാത്തിലെ ബറോഡയിലെ മഹാരാജാ സയാജിറാവു സർവകലാശാലയുടെ ഡീനും ആയിരുന്ന സി. വി. ചന്ദ്രശേഖറിന്റെ മാർഗനിർദേശ പ്രകാരം ഭരതനാട്യം വിഭാഗത്തിൽ കൂടുതൽ ശ്രദ്ധയൂന്നി.
1993ൽ കുടുംബത്തോടൊപ്പം അവർ കോഴിക്കോട്ടേക്ക് മടങ്ങി.
പത്മശ്രീ ഭാരതി ശിവജിയുടെ കീഴിലും അവർ പരിശീലനം നേടിയിട്ടുണ്ട്.
നാടക പ്രതിഭയായിരുന്ന പത്മഭൂഷൺ കാവാലം നാരായണ പണിക്കർ ജയപ്രഭയെ കൂടുതൽ പ്രോത്സാഹിപ്പിക്കുകയും മാർഗ്ഗ നിർദ്ദേശങ്ങൾ നൽകുകയും ചെയ്തു.
പ്രശസ്ത ഹിന്ദുസ്ഥാനി സംഗീതജ്ഞൻ ജയപ്രകാശ് മേനോൻ ആയിരുന്നു അവരുടെ ഭർത്താവ്.
രാധിക മേനോൻ ജയകിഷ് മേനോൻ എന്നിവർ മക്കൾ.
കലാമണ്ഡലം സരസ്വതി , സി.വി. ചന്ദ്രശേഖർ , ഭാരതി ശിവജി എന്നിവരുടെ ശിഷ്യയാണ് ജയപ്രഭ.
ജയപ്രഭ, ഇന്ത്യയിലെ വിവിധ വേദികളിലും ഹംഗറി, ഫിലിപ്പൈൻസ്, യു.കെ, ജർമനി, കൊറിയ, ചൈന, റഷ്യ, ഫ്രാൻസ് തുടങ്ങി നിരവധി വിദേശരാജ്യങ്ങളിലും മോഹിനിയാട്ടം അവതരിപ്പിച്ചിട്ടുണ്ട്.
ഇൻ്റർനാഷണൽ അക്കാദമി ഓഫ് മോഹിനിയാട്ടം ഡയറക്ടർ എന്ന നിലയിൽ ജയപ്രഭ മേനോൻ നിരവധി വിദ്യാർഥികളെ നൃത്തം പരിശീലിപ്പിക്കുന്നുമുണ്ട്.
2013 ൽ ദേവദാസി നാഷണൽ ഡാൻസ് ഫെസ്റ്റിവൽ കമ്മിറ്റി, ഭുവനേശ്വർ നൽകിയ മോഹിനിയാട്ടത്തിനുള്ള ദേവദാസി ദേശീയ അവാർഡ് നേടിയ ജയപ്രഭയ്ക്ക് 2015 ൽ കേരള സംഗീത നാടക അക്കാദമിയുടെ കലാശ്രീ പുരസ്കാരം ലഭിച്ചു.
ഇവ കൂടാതെ കേളി ശാസ്ത്രീയ നൃത്തോത്സവം: ലാസ്യശ്രീ പുരസ്കാരം, ദേവദാസി സമ്മാൻ, എ.കെ.പി. ന്യൂസ് മഹിള ഗൗരവ് സമ്മാൻ, റിപ്പബ്ലിക് ഡേ പുരസ്കാരം തുടങ്ങി നിരവധി പുരസ്ക്കാരങ്ങളും അവർ നേടിയിട്ടുണ്ട്.
അവലംബം 1 2 ↑ ↑ ↑ ↑ 1 2 ↑ 1 2 {{ cite news }} : Check date values in: | date= ( help ) ↑ ↑ ↑
താനൂർ പരീക്കുട്ടി മുസ്‌ലിയാർ ഇംഗ്ലീഷ് വിലാസം https://ml.wikipedia.org/wiki/Pareekutty_musaliar
സ്വാതന്ത്ര്യ സമര സേനാനിയും പണ്ഡിതനും എഴുത്തുകാരനുമായിരുന്നു താനൂരിലെ ഖിലാഫത്ത് കമ്മിറ്റി സെക്രട്ടറിയായിരുന്ന  മുസ്‌ലിയാർ.
സ്വാതന്ത്ര സമര സേനാനിയായിരുന്ന ഉമൈത്താനകത്ത് കുഞ്ഞിക്കാദർ അടക്കമുള്ളവരുടെ ഗുരുനാഥനും കൂടിയായിരുന്നു.
മുസ്‍ലിയാർ രചിച്ച മുഹിമ്മാത്തുൽ മുഅ്മീൻ എന്ന ഗ്രന്ഥം  ബ്രിട്ടീഷ് ഭരണകൂടം നിരോധിച്ചിരുന്നു.
1921 ലെ കലാപ പരാജയത്തെത്തുടർന്ന്  മുസ്‌ലിയാർ, അനേകം കൊല്ലം ഒളിവിൽ പോയി.
1930 ൽ വേഷപ്രഛന്നനായി മക്കയിലേക്ക് പോയ അദ്ദേഹം അവിടെ താമസിച്ച് ‘ഉമ്മുൽ ഖുറാ’ പത്രത്തിൽ ബ്രിട്ടനെതിരെ ലേഖനങ്ങളെഴുതി ക്കൊണ്ടിരുന്നു.
” മെക്കയിലേക്കു പോയ മുസലിയാർ 1942 ൽ അവിടെ വച്ചു മരണപ്പെട്ടു.
ഗ്രന്ഥങ്ങൾ മുഹിമ്മാത്തുൽ മുഅ്മീൻ അവലംബം ↑ ↑ മഹത്തായ മാപ്പിള സാഹിത്യ പാരമ്പര്യം.
പുറം: 72
ദേവകി നരിക്കാട്ടിരി Devaki Narikkattiri Devaki Narikkattiri
കേരളത്തിലെ പ്രസിദ്ധയായ ഒരു സാമൂഹ്യ പരിഷ്കർത്താവായിരുന്നു ദേവകി നരിക്കാട്ടിരി .
സ്വാതന്ത്ര്യസമരകാലഘട്ടത്തിൽ ആര്യാപള്ളത്തിന്റെയും ദേവകി നരിക്കാട്ടിരിയുടെയും നേതൃത്വത്തിൽ  വിധവാ വിവാഹം, മിശ്രവിവാഹം, പന്തി ഭോജനം തുടങ്ങിയവ നടക്കുകയുണ്ടായി.
മലബാറിലെ സ്ത്രീകളുടെ മാറ് മറയ്ക്കാനുള്ള സമരങ്ങൾക്ക് നേതൃത്വം നൽകി.
ദേവകി നരിക്കാട്ടിരി- നവോത്ഥാന നായിക
ദേവകി നരിക്കാട്ടിരി- നവോത്ഥാന നായിക എന്ന പേരിൽ പ്രൊഫസ്സർ പാലക്കീഴ് നാരായണൻ ഒരു പുസ്തകം രചിച്ചിട്ടുണ്ട് .
മുഖ്യമന്ത്രി പിണറായി വിജയൻ ജനാധിപത്യ മഹിളാ അസോസിയേഷൻ ജില്ലാ സെക്രട്ടറി മേഴ്സി മാത്യുവിനു ആദ്യ പ്രതി നൽകി  ഈ പുസ്തകം പ്രകാശനം ചെയ്തു അവലംബം അവലംബം ↑ ↑
എരഞ്ഞോളി മൂസ ഇംഗ്ലീഷ് വിലാസം https://ml.wikipedia.org/wiki/Eranjoli_Moosa
കേരളത്തിലെ പ്രശസ്തനായ ഒരു മാപ്പിളപ്പാട്ട് ഗായകനും പിന്നണി ഗായകനുമാണ് എരഞ്ഞോളി മൂസ്സ .
1940 മാർച്ച് പതിനെട്ടിന് ജനനം .
മരണം 2019 മെയ് 6ന് .
കേരളത്തിലെ കണ്ണൂർ ജില്ലയിലെ തലശ്ശേരിക്കടുത്തുള്ള എരഞ്ഞോളിയിലാണ് ഇദ്ദേഹത്തിൻറെ നാട്.
എരഞ്ഞോളി വലിയകത്തെ ആസിയയുടെയും അബ്ദുവിന്റെയും മകനായ ഇദ്ദേഹം 'വലിയകത്ത് മൂസ' എന്നായിരുന്നു ആദ്യകാലത്ത് അറിയപ്പെട്ടിരുന്നത് സംഗീത ജീവിതം
അരിമുല്ലപ്പൂമണം ഉള്ളോളെ അഴകിലേറ്റം ഗുണമുള്ളോളെ..
എന്നു തുടങ്ങുന്ന ഗാനത്തോടെയാണ് എരഞ്ഞോളി മൂസ പാട്ടുജീവിതം തുടങ്ങുന്നത്.
തലശ്ശേരി പെരുന്താറ്റിൽ ഗ്രാമീണ കലാസമിതിയിലൂടെയാണ് അദ്ദേഹം വളർന്നത്.
ശരത്ചന്ദ്ര മറാഠെയുടെ കീഴിൽ രണ്ടുവർഷം സംഗീതവും പഠിച്ചു.
മുന്നൂറിലേറെ തവണ ഗൾഫ് രാജ്യങ്ങളിൽ മാപ്പിളപ്പാട്ട് അവതരിപ്പിക്കാനും അവസരം ലഭിച്ചിട്ടുണ്ട്.
ജീവിതം പാടുന്ന ഗ്രാമഫോൺ (ആത്മകഥ)- ഡി സി ബുക്സ് എരഞ്ഞോളി മൂസ പാട്ടിന്റെ പാട്ടാങ് - ലിപി ബുക്സ് മരണം
അവസാനകാലത്ത് വാർദ്ധക്യസഹജമായ നിരവധി ബുദ്ധിമുട്ടുകൾ അനുഭവിച്ചിരുന്ന മൂസ, ശ്വാസകോശസംബന്ധമായ അസുഖത്തെത്തുടർന്ന് കോഴിക്കോട് സ്വകാര്യ ആശുപത്രിയിൽ ചികിത്സയിലായിരുന്നു.
തുടർന്ന് ഡോക്ടർമാരുടെ നിർദ്ദേശപ്രകാരം തലശ്ശേരി ഗോപാൽപേട്ടയിലെ വസതിയിലേക്ക് മാറ്റി.
അവിടെവെച്ച് 2019 മെയ് 6ന് അന്തരിച്ചു.
79 വയസ്സായിരുന്നു അദ്ദേഹത്തിന്.
ടൗൺഹാളിൽ പൊതുദർശനത്തിന് വച്ച ശേഷം ഔദ്യോഗിക ബഹുമതികളോടെ മട്ടാമ്പ്രം പള്ളിയിൽ കബറടക്കി.
അവലംബം ↑ ↑ http://malayalasangeetham.info/displayProfile.php?artist=Eranholi%20Moosa category=singers ↑ ↑ ↑ ↑ പുറം കണ്ണികൾ
എരഞ്ഞോളി മൂസയുമായി സംഭാഷണം Archived 2016-03-05 at the Wayback Machine
കട്ടിലശ്ശേരി മുഹമ്മദ്‌ മുസ്‌ലിയാർ
കേരളത്തിലെ ഒരു കോൺഗ്രസ് നേതാവും മുസ്‌ലിം പണ്ഡിതനും വിദ്യാഭ്യാസ പ്രവർത്തകനുമായിരുന്നു കട്ടിലശ്ശേരി മുഹമ്മദ്‌ മുസ്‌ലിയാർ .
സ്വാതന്ത്ര സമര സേനാനിയായ എം.പി. നാരായണ മേനോന്റെ സന്തത സഹചാരിയായിരുന്നു .
ഖിലാഫത്ത് പ്രസ്ഥാനം മലബാറിൽ സജീവമായ കാലത്ത് അതിന്റെ നേതൃത്വ നിരയിലുണ്ടായിരുന്നു .
ആലി മുസ്‌ലിയാരുമായും മറ്റു ഖിലാഫത്ത് നേതാക്കളുമായും അദ്ദേഹം അടുത്ത ബന്ധം പുലർത്തിയിരുന്നു .
എന്നാൽ ബ്രിട്ടീഷുകാർ മലബാറിലെ ഖിലാഫത്ത് പ്രസ്ഥാനത്തെ സായുധമായി അടിച്ചമർത്താനുള്ള തീരുമാനത്തിൽ പ്രകോപിതരായി ബ്രിട്ടീഷ് പട്ടാളവുമായി ഏറ്റുമുട്ടാനുള്ള ഖിലാഫത്ത് പ്രവർത്തകരുടെ തീരുമാനത്തിന് അദ്ദേഹം എതിരായിരുന്നു .
കുടിയാൻ നിവാരണ പ്രസ്ഥാനത്തിൽ നേതൃപരമായ പങ്ക് വഹിച്ചിരുന്നു .
അവലംബം ↑ {{ cite web }} : Check | url= value ( help ) ↑ ↑ ↑ ↑ ↑ ↑ {{ cite journal }} : Check date values in: | date= ( help ) ↑ ↑
ദേവസ്വം സെറ്റിൽമെന്റ് വിളംബരം This article does not cite any sources .
Find sources: "ദേവസ്വം സെറ്റിൽമെന്റ് വിളംബരം" – news · newspapers · books · scholar · JSTOR ( Learn how and when to remove this message )
നാട്ടുരാജ്യങ്ങളിലെ ഭരണാധികാരികളുടെ കൈവശമുണ്ടായിരുന്ന ക്ഷേത്രങ്ങളാണ്‌  പിൽക്കാലത്ത‌് പൊതുക്ഷേത്രങ്ങളായത‌്.
തിരുവിതാംകൂറിലെ പ്രസിദ്ധമായിരുന്ന  മിക്ക ദേവസ്വങ്ങളുടെയും ഭരണം സർക്കാർ ഏറ്റെടുത്തത് ആദ്യ ഇഎംഎസ‌് സർക്കാർ  അധികാരത്തിലേറുന്നതിന‌് 146 വർഷംമുമ്പ‌് 1811 ൽ റാണി ഗൗരി ലക്ഷ്മീഭായിയുടെ  ഭരണകാലഘട്ടത്തിലാണ‌്.
കേണൽ മൺറോ ആയിരുന്നു മഹാറാണിയുടെ ഉപദേഷ്ടാവ്.
1897ൽ ദേവസ്വം വകുപ്പ് ഉണ്ടാവുകയും 1907ൽ അതു പുനഃസംഘടിപ്പിച്ച് നിയമാവലി  പുതുക്കി ലാൻഡ് റവന്യൂവിനെ പണപ്പിരിവിനുള്ള ചുമതല ഏൽപ്പിച്ചു.
1906 ൽ ‘ദേവസ്വം സെറ്റിൽമെന്റ്' വിളംബരം Archived 2018-12-19 at the Wayback Machine പുറപ്പെടുവിച്ചു.
ഇതനുസരിച്ച് ദേവസ്വത്തിന്റെ കാണക്കുടിയാന്മാരുമായുള്ള ബന്ധങ്ങൾ  നിയന്ത്രിക്കപ്പെട്ടു.
മൂലം തിരുനാൾ രാമവർമ മഹാരാജാവ് ദേവസ്വം ഭരണം  റവന്യൂവകുപ്പിൽനിന്നു മാറ്റി പ്രത്യേക വകുപ്പ് ആയി 1922 ഏപ്രിൽ 12ന്  ‘ദേവസ്വം വിളംബരം' നടത്തി.
അടുത്ത കൊല്ലവർഷം (1098) ആരംഭം മുതൽ ദേവസ്വം  വകുപ്പ് ഒരു കമീഷണറുടെ ചുമതലയിലാക്കി.
ആകെ ഭൂനികുതി വരുമാനത്തിന്റെ 40  ശതമാനത്തിൽ കുറയാത്ത തുക ‘ദേവസ്വം ഫണ്ട്' എന്ന പേരിൽ നീക്കിവയ്ക്കാനും  വ്യവസ്ഥയുണ്ടായി.
1946 ഓടെ ദേവസ്വങ്ങൾക്ക് സർക്കാർ നൽകേണ്ട പ്രതിവർഷ വിഹിതം  25 ലക്ഷം രൂപയായി നിജപ്പെടുത്തി.
ദേവ് ആനന്ദ് ഇംഗ്ലീഷ് വിലാസം https://ml.wikipedia.org/wiki/Dev_Anand
ബോളിവുഡ് ചലച്ചിത്രങ്ങളിലെ പ്രമുഖ റൊമാൻറിക് നായകനായിരുുന്ന ദേവ് ആനന്ദ് എന്ന പേരിൽ അറിയപ്പെടുന്ന ധരംദേവ് പിഷോരിമൽ ആനന്ദ് .
പ്രണയ സിനിമകളിൽ തിളങ്ങിയ ദേവ് ഇന്ത്യൻ സിനിമയിലെ നിത്യഹരിത നായകനായി വിശേഷിപ്പിക്കപ്പെടുന്നു.
ഗൈഡ്, ഗാംബ്ലർ, സി ഐ ഡി, ജുവൽതീഫ്, ഹരേ രാമ ഹരേ കൃഷ്ണ, ജോണി മേരാ നാം എന്നിവ പ്രധാന സിനിമകളാണ് ( ഹിന്ദി : देव आनन्द , ഉർദു : دیو آنند ) (ജനനം സെപ്റ്റംബർ 26 , 1923 , മരണം ഡിസംബർ 6, 2011).
നടനെ കൂടാതെ നിർമാതാവ്, സംവിധായകൻ എന്നീ നിലകളിലും പ്രസിദ്ധനാണ്.
സിനിമയിലും ജീവിതത്തിലും ഒരു പോലെ പ്രണയ നായകനായിരുന്നു ദേവാനന്ദ് ജീവചരിത്രം ദേവ് ആനന്ദ് ഒരു പ്രസ്സ്‌ കോൺഫറൻസിൽ
ജനനനാമം: ധരംദേവ് പിഷോരിമൽ ആനന്ദ്  എന്നായിരുന്നു.
ഇപ്പോഴത്തെ പാകിസ്താന്റെ ഭാഗമായ പഞ്ചാബിലെ ഗുർദാസ്പൂർ എന്ന സ്ഥലത്താണ് ഇദ്ദേഹത്തിന്റെ ജനനം.
പിതാവ് പിഷോരിമൽ ആനന്ദ് പ്രസിദ്ധ അഭിഭാഷകനായിരുന്നു.
കോളേജ് ലാഹോറിൽ നിന്നും അദ്ദേഹം ഇംഗ്ലീഷിൽ ബിരുദം നേടിയിട്ടുണ്ട്.
മൂത്ത സഹോദരൻ ചേതൻ ആനന്ദിന്റെ സ്വാധീനത്താൽ പീപ്പിൾ തീയറ്റർ അസോസിയേഷന്റെ പ്രവർത്തനങ്ങളിലൂടെയാണ് അദ്ദേഹം അഭിനയരംഗത്തേക്ക് കടന്നുവരുന്നത്.
അദ്ദേഹത്തിന്റെ ചലച്ചിത്രത്തിനോടുള്ള സ്നേഹം സ്വന്തം നാട്ടിൽ നിന്നും മുംബൈയിലേക്ക് കുടിയേറാനായി അദ്ദേഹത്തെ  പ്രേരിപ്പിച്ചു.
1946 ലെ ഹം ഏക് ഹേ എന്ന ചിത്രത്തിൽ അദ്ദേഹം ആദ്യമായി അഭിനയിച്ചു.
തന്റെ സഹ അഭിനേതാവായ ഗുരു ദത്തിനെ പൂനെയിൽ വച്ച് കണ്ടുമുട്ടി.
പിന്നീട് ഇവർ വളരെ നല്ല സുഹൃത്തുക്കൾ ആവുകയും ചെയ്തു.
2011 ഡിസംബർ 3-ന് ലണ്ടനിൽ വച്ച് ഹൃദയാഘാതത്തെത്തുടർന്ന് നിര്യാതനായി.
ആനന്ദ്-സാഹ്നി കുടുംബം സംഭാവനകൾ
നടൻ, സംവിധായകൻ, തിരക്കഥാകൃത്ത്,നിർമാതാവ് എന്നീ നിലകളിൽ ദേവാനന്ദ് ശ്രദ്ധേയനായിരുന്നു.
ഹിന്ദി സിനിമയിലെ ആദ്യകാല സൂപ്പർതാരങ്ങളിലൊരാളായി അദ്ദേഹം അതിവേഗം ഉയർന്നു.
ഗൈഡ്, "പേയിങ് ഗസ്റ്റ്", "ബാസി", "ജുവൽ തീഫ്", "ജോണി മേരാ നാം", "ഹരേ രാമ ഹരേ കൃഷ്ണ", "അമീർ ഗരീബ്" തുടങ്ങി നൂറുകണക്കിനു ചിത്രങ്ങളിൽ ദേവാനന്ദ് വേഷമിട്ടു.
19 ചിത്രങ്ങൾ സംവിധാനം ചെയ്യുകയും 13 ചിത്രങ്ങൾക്ക് കഥ എഴുതുകയും ചെയ്തിട്ടുണ്ട്.
സിനിമകളിൽ സംഗീതത്തിന് വലിയ പ്രാധാന്യം നൽകിയ ദേവാനന്ദിന്റെ ചിത്രങ്ങളിലെ പാട്ടുകൾ മിക്കവയും ഹിറ്റാണ്.
അദ്ദേഹത്തിന്റെ ആത്മകഥയായ റൊമാൻസിംഗ് വിത്ത് ലൈഫ് 2007 ൽ പുറത്തിറങ്ങി.
2005ൽ പുറത്തിറങ്ങിയ "പ്രൈം മിനിസ്റ്റ"റാണ് അവസാന ചിത്രം.
മരിക്കുന്നതിനുമുമ്പും "ചാർജ്ജ് ഷീറ്റ് "എന്ന പേരിട്ടിരിക്കുന്ന പുതിയ ചിത്രത്തിന്റെ ജോലികളിലായിരുന്നു അദ്ദേഹം.
1949 ൽ ദേവാനന്ദ് സ്ഥാപിച്ച നവ്‌കേതൻ മൂവീസ് 35 ഓളം സിനിമകൾ നിർമിച്ചിട്ടുണ്ട്.
ഏതു പ്രായത്തിലും പ്രണയ രംഗങ്ങൾ ചെയ്യാമെന്ന് തെളിയിച്ച ദേവ് ആനന്ദ് ഹിന്ദിയിലെ "നിത്യഹരിതം നായകനായി" വിശേഷിപ്പിക്കപ്പെടുന്നു.
രാഷ്ട്രീയത്തിലും ദേവാനന്ദ് സജീവമായിരുന്നു.
1977ലെ തെരഞ്ഞെടുപ്പിൽ ഇന്ദിരാ ഗാന്ധിക്കെതിരെ പ്രചാരണം നടത്തിയ ദേവാനനന്ദ് നാഷണൽ പാർട്ടി ഓഫ് ഇന്ത്യ എന്ന രാഷ്ട്രീയ പാർട്ടിക്കും രൂപം നൽകി.
പിന്നീട് ഇത് പിരിച്ചു വിട്ടു.
സിനിമ ജീവിതം 1940 കളുടെ അവസാനം
1940-കളുടെ അവസാനത്തിൽ, സ്ത്രീപക്ഷ സിനിമകളിൽ ഗായികയും നടിയുമായ സുരയ്യയ്‌ക്കൊപ്പം പുരുഷ നായകനായി അഭിനയിച്ച ചില വേഷങ്ങൾ ആനന്ദിന് വാഗ്ദാനം ചെയ്യപ്പെട്ടു.
ഈ സിനിമകൾ ചിത്രീകരിക്കുന്നതിനിടയിൽ അവർ പ്രണയത്തിലായി.
ഇരുവരും ചേർന്ന് ഏഴ് സിനിമകളിൽ ജോടിയായി: വിദ്യ (1948), ജീത്ത് (1949), ഷെയർ (1949), അഫ്സർ (1950), നിലി (1950), ദോ സിതാരെ (1951), സനം (1951), ഇവയെല്ലാം ബോക്സോഫീസിൽ വിജയിച്ചു.
ഈ സിനിമകളിൽ, സുരയ്യ എല്ലായ്പ്പോഴും ആനന്ദിനേക്കാൾ വലിയ താരമാണെന്ന് സൂചിപ്പിച്ചുകൊണ്ട് ക്രെഡിറ്റുകളിൽ ആദ്യ ബില്ലർ ആയിരുന്നു.
വിദ്യ എന്ന സിനിമയിലെ കിനാരെ കിനാരെ ചലേ ജായേൻ ഗെ എന്ന ഗാനത്തിന്റെ ചിത്രീകരണ വേളയിൽ അവൾ അവനുമായി പ്രണയത്തിലായി- രംഗം ചിത്രീകരിക്കുന്നതിനിടെ, അവർ സഞ്ചരിച്ചിരുന്ന ബോട്ട് മറിഞ്ഞു, ആനന്ദ് സുരയ്യയെ മുങ്ങിമരിക്കുന്നതിൽ നിന്ന് രക്ഷിച്ചു.
തുടക്കത്തിൽ, സുരയ്യയുടെ കുടുംബം ദേവ് ആനന്ദിനെ വീട്ടിൽ സ്വാഗതം ചെയ്യാറുണ്ടായിരുന്നു, എന്നാൽ ഇരുവരും പ്രണയത്തിലാണെന്ന് അമ്മയുടെ മുത്തശ്ശി അറിഞ്ഞപ്പോൾ ജീത്തിന്റെ സെറ്റിൽ ഒരു യഥാർത്ഥ വിവാഹം പോലും ആസൂത്രണം ചെയ്തു, അവർ അവരെ നിരീക്ഷിക്കാൻ തുടങ്ങി.
ദുർഗ ഖോട്ടെ, കാമിനി കൗശൽ എന്നിവരെ പോലെയുള്ള സഹപ്രവർത്തകർ വഴിയാണ് ഇരുവരും പ്രണയലേഖനങ്ങളും സന്ദേശങ്ങളും പങ്കുവെച്ചത്.
അഫ്സർ (1950) എന്ന സിനിമയുടെ ചിത്രീകരണ വേളയിൽ ആനന്ദ് സുരയ്യയോട് വിവാഹാഭ്യർത്ഥന നടത്തുകയും 3000 രൂപ വിലയുള്ള ഒരു ഡയമണ്ട് മോതിരം നൽകുകയും ചെയ്തു.
അവർ മുസ്ലീം ആയതിനാലും ആനന്ദ് ഹിന്ദുവായതിനാലും അവളുടെ അമ്മൂമ്മ ഈ ബന്ധത്തെ എതിർത്തു, അതിനാൽ സുരയ്യ അവിവാഹിതയായി തുടർന്നു.
അവരുടെ മുത്തശ്ശി അവരുടെ പങ്കാളിത്തത്തെ എതിർത്തതിന് ശേഷം അവർ ഒരുമിച്ച് അഭിനയിക്കുന്നത് നിർത്തി, അവർ ഒരുമിച്ച് അഭിനയിച്ച അവസാന ചിത്രമായിരുന്നു ദോ സിതാരെ.
സുരയ്യയ്‌ക്കൊപ്പം അദ്ദേഹം അഭിനയിച്ച സിനിമകൾ വിജയിച്ചെങ്കിലും, സുരയ്യയുടെ അഭിനയ മികവും സ്‌ക്രീൻ പ്രെസൻസുമാണ് അവയുടെ വിജയത്തിന് കാരണമെന്ന് ആ ചിത്രങ്ങളുടെ നിർമ്മാതാക്കളും സംവിധായകരും പറഞ്ഞു.
തന്റെ അഭിനയ കഴിവുകളെക്കുറിച്ചുള്ള സംശയം ദൂരീകരിക്കുന്നതിനായി, തന്റെ അഭിനയ വൈദഗ്ധ്യം പ്രകടമാക്കാൻ കഴിയുന്ന ഒരു സിനിമയിൽ പ്രധാന പുരുഷനായി അഭിനയിക്കാനുള്ള അവസരം ആനന്ദ് അന്വേഷിക്കാൻ തുടങ്ങി.
ദേവ് ആനന്ദ് പലപ്പോഴും സുരയ്യയെക്കുറിച്ചും അവളുമായുള്ള പ്രണയത്തെക്കുറിച്ചും സംസാരിക്കാറുണ്ടായിരുന്നു, സ്റ്റാർഡസ്റ്റ് (ജൂൺ 1972 ലക്കം), സ്റ്റാർ സ്റ്റൈൽ (ഫെബ്രുവരി 1987 ലക്കം), ടിബി മുതൽ കരൺ ഥാപ്പർ വരെ ബിബിസി (2002) തുടങ്ങിയ ചലച്ചിത്ര മാസികകൾക്ക് നൽകിയ വിവിധ അഭിമുഖങ്ങളിൽ അദ്ദേഹം പറഞ്ഞു.
രണ്ടുപേരും ജീവിച്ചിരിക്കുമ്പോൾ, സുരയ്യയുടെ മരണശേഷം ടിവിയിൽ സിമി ഗരേവാളിനും മറ്റുള്ളവർക്കും ടിവിയിലും വാർത്താ മാസികകൾക്കുമായി നൽകിയ അഭിമുഖങ്ങളിൽ.
മുന്നേറ്റവും 1950-കളും
അശോക് കുമാറാണ് ആനന്ദിന് ആദ്യത്തെ വലിയ മുന്നേറ്റം വാഗ്ദാനം ചെയ്തത്.
സ്റ്റുഡിയോയിൽ ചുറ്റിത്തിരിയുന്നത് അദ്ദേഹം കാണുകയും ബോംബെ ടാക്കീസ് പ്രൊഡക്ഷൻ സിദ്ദി (1948) എന്ന ചിത്രത്തിലെ നായകനായി അദ്ദേഹത്തെ തിരഞ്ഞെടുത്തു, കാമിനി കൗശലിനൊപ്പം അഭിനയിച്ചു, അത് തൽക്ഷണ വിജയമായി.
സിദ്ദിയുടെ വിജയത്തിനുശേഷം, താൻ സിനിമകൾ നിർമ്മിക്കാൻ തുടങ്ങുമെന്ന് ആനന്ദ് തീരുമാനിച്ചു.
സിദ്ദി എന്ന ചിത്രത്തിലാണ് ആദ്യമായി കിഷോർ-ലത ഡ്യുയറ്റ് "യെ കൗൻ ആയ കർക്കെ യെ സോല സിംഗാർ" റെക്കോർഡ് ചെയ്തത്.
ഈ ഡ്യുയറ്റ് തൽക്ഷണം ഹിറ്റായി, ഇവിടെ നിന്ന് ദേവ് ആനന്ദുമായുള്ള രണ്ട് പിന്നണി ഗായകരുടെ കൂട്ടായ്മകൾ ആരംഭിച്ചു.
തുടർന്നുള്ള നാല് പതിറ്റാണ്ടുകളോളം ഇത് തുടർന്നു.
കിഷോർ കുമാറുമായുള്ള അദ്ദേഹത്തിന്റെ ബന്ധം ആരംഭിച്ചത് സിദ്ദി എന്ന സിനിമയിൽ ദേവ് ആനന്ദിനെ ചിത്രീകരിച്ച തന്റെ പിന്നണി ആലാപന ജീവിതത്തിലെ ആദ്യത്തെ സോളോ - "മർനെ കി ദുവായേൻ" - മുമ്പ് അദ്ദേഹം പാടിയതോടെയാണ്.
ചിത്രത്തിന്റെ നിർമ്മാണ സമയത്ത് ദേവ് കിഷോർ കുമാറുമായി വളരെ ശക്തമായ സൗഹൃദം സ്ഥാപിച്ചിരുന്നു.
1949 -ൽ അദ്ദേഹം സ്വന്തം കമ്പനിയായ നവകേതൻ ഫിലിംസ് ആരംഭിച്ചു (അദ്ദേഹത്തിന്റെ ജ്യേഷ്ഠൻ ചേതൻ്റെ മകൻ കേതന്റെ പേരിലാണ്, അതായത് "പുതിയ ബാനർ" എന്നാണ് അർത്ഥമാക്കുന്നത്), 2011 വരെ 35 സിനിമകൾ നിർമ്മിച്ചിട്ടുണ്ട്.
നിരാല (1950), ഒരു വാണിജ്യവിജയം, മധുബാലയ്‌ക്കൊപ്പം ആദ്യമായി ജോടിയാക്കുന്നത് കണ്ടു, പിന്നീട് അവനുമായി ഒരു ജനപ്രിയ ജോഡി രൂപപ്പെട്ടു.
1960കളിലെ റൊമാന്റിക് ഹീറോ ചിത്രം
അറുപതുകളിൽ, ദേവ് ആനന്ദ് നൂതനൊപ്പം മൻസിൽ, തേരെ ഘർ കേ സാംനെ, മീനാ കുമാരിയോടൊപ്പം കിനാരെ കിനാരെ, മാലാ സിൻഹയോടൊപ്പം മായ, സാധന ശിവദാസനിക്കൊപ്പം അസ്ലി-നഖ്ലി, ജബ് പ്യാർ കിസി സേ ഹോതാ ഹേ, മഹൽ തുടങ്ങിയ ചിത്രങ്ങളിലൂടെ ഒരു പ്രണയ ചിത്രം നേടി.
ആശ പരേഖ്.
കൽപന, സിമി ഗരേവാൾ, നന്ദ എന്നീ മൂന്ന് നായികമാരോടൊപ്പം ടീൻ ദേവിയാൻ.
ടീൻ ദേവിയാൻ എന്ന സിനിമയിൽ ദേവ് ആനന്ദ് ഒരു പ്ലേ ബോയ് ആയി അഭിനയിച്ചു.
അറുപതുകളുടെ തുടക്കത്തിലെ അദ്ദേഹത്തിന്റെ ശ്രദ്ധേയമായ ചിത്രങ്ങളിലൊന്നാണ് ഹം ദോനോ (1961) അദ്ദേഹം നിർമ്മിച്ച് ഈ സിനിമയിൽ അഭിനയിച്ച ആനന്ദ്, തന്റെ പ്രണയത്തിന്റെ പിതാവ് (സാധന ശിവദാസനി അവതരിപ്പിച്ചത്) ഒഴിവാക്കിയതിന്റെ നിരാശയിൽ സൈന്യത്തിൽ ചേരുന്ന ഒരു യുവ കാമുകൻ.
സിനിമയിൽ ആനന്ദ് ഇരട്ട വേഷത്തിൽ അഭിനയിച്ചു, മേജർ വർമ്മയായി അഭിനയിച്ചു, അദ്ദേഹത്തിന്റെ രൂപസാദൃശ്യമുള്ള അദ്ദേഹം സൈന്യത്തിൽ ഓടുകയും അവരുമായി ആഴത്തിലുള്ള സൗഹൃദം സ്ഥാപിക്കുകയും ചെയ്തു.
ജയ്ദേവിന്റെ സംഗീതത്തിലൂടെ ശ്രദ്ധേയമായ ഈ ചിത്രം ബോക്സ് ഓഫീസ് ഹിറ്റായിരുന്നു.
വഹീദ റഹ്മാനുമൊത്തുള്ള അദ്ദേഹത്തിന്റെ ആദ്യ കളർ ഫിലിം, ആർ.കെ. നാരായന്റെ അതേ പേരിലുള്ള നോവലിനെ അടിസ്ഥാനമാക്കിയുള്ളതാണ്.
ദേവ് ആനന്ദ് തന്നെയാണ് പുസ്തകത്തിന്റെ ചലച്ചിത്ര പതിപ്പ് നിർമ്മിക്കുന്നതിനുള്ള പ്രചോദനം.
പദ്ധതിക്ക് സമ്മതം നൽകാൻ അദ്ദേഹം നാരായണനെ കാണുകയും പ്രേരിപ്പിക്കുകയും ചെയ്തു.
സംവിധായകന്റെ അരങ്ങേറ്റവും 1970-കളിലെ വെർസറ്റൈൽ ഹീറോ ഇമേജും
അദ്ദേഹത്തിന്റെ സംവിധാനത്തിൽ അരങ്ങേറ്റം കുറിച്ച പ്രേം പൂജാരി എന്ന ചാരവൃത്തി നാടകം ഒരു പരാജയമായിരുന്നു, പക്ഷേ വർഷങ്ങളായി ഒരു ആരാധനാക്രമം വളർത്തിയെടുത്തു.
ഈ സിനിമ സഹീദയെ അവതരിപ്പിക്കുകയും വഹീദ റഹ്മാനെ നായികയായി അവതരിപ്പിക്കുകയും ചെയ്തു.
1971 -ലെ സംവിധായക ശ്രമമായ ഹരേ രാമ ഹരേ കൃഷ്ണ , പ്രധാനമായും നേപ്പാളിൽ സ്വയംഭൂനാഥ്, ഭക്തപൂർ എന്നിവിടങ്ങളിൽ ചിത്രീകരിച്ച ഹിപ്പി സംസ്കാരത്തെക്കുറിച്ച് അദ്ദേഹം വിജയം ആസ്വദിച്ചു.
മിനി-പാവാട സ്പോർട്സ്, പോട്ട് സ്മോക്കിംഗ് ജാനിസ് കളിച്ച അദ്ദേഹത്തിന്റെ കണ്ടെത്തൽ സീനത്ത് അമൻ, ഒറ്റരാത്രികൊണ്ട് സംവേദനമായി.
നിഷ്കളങ്കമായ വിഷയങ്ങളുടെ ചലച്ചിത്രകാരൻ എന്ന നിലയിലും ദേവ് അറിയപ്പെട്ടു.
അതേ വർഷം, എ.ജെ. ക്രോണിന്റെ ദി സിറ്റാഡൽ എന്ന നോവലിന്റെ അവലംബമായ തേരേ മേരെ സപ്‌നെയിൽ മുംതാസിനൊപ്പം അദ്ദേഹം അഭിനയിച്ചു.
ദേവിന്റെ സഹോദരൻ വിജയ് സംവിധാനം ചെയ്ത ചിത്രം വിജയിക്കുകയും ചെയ്തു.
1971-ൽ ഗാംബ്ലറിൽ സഹീദയ്‌ക്കൊപ്പം അദ്ദേഹം വീണ്ടും ജോടിയായി, അത് വിജയമായി.
1970-കളുടെ അവസാനത്തിൽ അടിയന്തരാവസ്ഥക്കാലത്തെ രാഷ്ട്രീയ പ്രവർത്തനം
ദേവ് ആനന്ദ് രാഷ്ട്രീയമായും സജീവമാണ്.
അന്നത്തെ ഇന്ത്യൻ പ്രധാനമന്ത്രി ഇന്ദിരാഗാന്ധി ഏർപ്പെടുത്തിയ ആഭ്യന്തര അടിയന്തരാവസ്ഥയ്‌ക്കെതിരെ നിലകൊണ്ട ഒരു കൂട്ടം ചലച്ചിത്ര പ്രവർത്തകരെ അദ്ദേഹം നയിച്ചു.
1977 ലെ ഇന്ത്യൻ പാർലമെന്റ് തിരഞ്ഞെടുപ്പിൽ തന്റെ അനുയായികളോടൊപ്പം അവർക്കെതിരെ സജീവമായി പ്രചാരണം നടത്തി.
"നാഷണൽ പാർട്ടി ഓഫ് ഇന്ത്യ" എന്ന പേരിൽ ഒരു പാർട്ടിയും അദ്ദേഹം രൂപീകരിച്ചു, അത് പിന്നീട് അദ്ദേഹം പിരിച്ചുവിട്ടു.
പിന്നീടുള്ള കരിയറും എവർഗ്രീൻ ഹീറോ ഇമേജും
1978-ൽ ദേവ് ആനന്ദ് സംവിധാനം ചെയ്ത ഹിറ്റ് ദേശ് പർദേശ് നടി ടീന മുനിമിന്റെ ആദ്യ ചിത്രമായിരുന്നു, ഈ ചിത്രത്തിന്റെ വിജയം അദ്ദേഹത്തിന് നിത്യഹരിത നായകൻ എന്ന ടാഗ് നൽകി.
സംവിധായകൻ ബസു ചാറ്റർജിയാണ് മൻ പസന്ദ് എന്ന ചിത്രത്തിലെ നായക വേഷം ദേവ് ആനന്ദിന് വാഗ്ദാനം ചെയ്തത്.
1980-കളിൽ മൻ പസന്ദ്, ലൂട്ട്‌മാർ (ഇരുവരും ടീന മുനിമിനൊപ്പം), സ്വാമി ദാദ (1982) എന്നിവയിലൂടെ ബോക്‌സ് ഓഫീസിൽ ദേവ് ആനന്ദിന്റെ വിജയകരമായ ഓട്ടം തുടർന്നു.
1980 കളിൽ പോലും ദേവ് ആനന്ദിന്റെ നായക കഥാപാത്രത്തിന്റെ ഡിമാൻഡ് കുറഞ്ഞില്ലെങ്കിലും, തന്റെ മകൻ സുനിൽ ആനന്ദിനെ നായകനായി സിനിമയിൽ അവതരിപ്പിക്കാൻ പറ്റിയ സമയമാണിതെന്ന് അദ്ദേഹം തീരുമാനിച്ചു.
ക്രാമർ വേഴ്സസ് ക്രാമർ എന്ന ചിത്രത്തിലൂടെ അദ്ദേഹം തന്റെ മകനെ അവതരിപ്പിച്ചു, അത് ദേവ് ആനന്ദ് തന്നെ നിർമ്മിക്കുകയും സംവിധാനം ചെയ്യുകയും ചെയ്ത ആനന്ദ് ഔർ ആനന്ദിന് (1984) ആർ.ഡി. ബർമന്റെ സംഗീതം ഉണ്ടായിരുന്നു.
ചിത്രം നന്നായിരിക്കുമെന്ന് അദ്ദേഹം പ്രതീക്ഷിച്ചിരുന്നു, പക്ഷേ ചിത്രം ബോക്സ് ഓഫീസ് ദുരന്തമായതിനാൽ ഇനി സിനിമകളിൽ അഭിനയിക്കേണ്ടെന്ന് സുനിൽ ആനന്ദ് തീരുമാനിച്ചു.
എന്നാൽ ഹം നൗജവാൻ (1985), ലഷ്കർ (1989) എന്നീ ചിത്രങ്ങളിൽ ദേവ് ആനന്ദ് നായകനായി അഭിനയിച്ച ചിത്രങ്ങൾ ബോക്‌സ് ഓഫീസ് വിജയങ്ങളായി തുടരുകയും നിരൂപകർ പ്രശംസിക്കുകയും ചെയ്തു.
അവ്വൽ നമ്പർ (1990), ആദിത്യ പഞ്ചോലി, ആമിർ ഖാൻ എന്നിവരോടൊപ്പം ദേവ് ആനന്ദ് അഭിനയിച്ച ചിത്രം 1990-ൽ ഒരു ശരാശരി വരുമാനമായി മാറി.
സംവിധാനം ചെയ്യുന്നതിനാൽ തിരക്കഥ വായിക്കാതെ താൻ ഒപ്പിട്ട ഒരേയൊരു ചിത്രമാണ് അവ്വൽ നമ്പർ എന്ന് ആമിർ ഒരു അഭിമുഖത്തിൽ പറഞ്ഞു.
അദ്ദേഹത്തിന്റെ സീനിയർ ദേവ് ആനന്ദ്.
ആമിർ ഉദ്ധരിച്ചു: "ദേവ് സാബ് നിരവധി തലമുറകളുടെ പ്രതീകമായിരുന്നു, അദ്ദേഹത്തിന്റെ ജീവിതത്തിലുടനീളം ഞങ്ങളെ രസിപ്പിച്ചു."
ഗ്രിഗറി പെക്കുമായുള്ള താരതമ്യം
ലോകമെമ്പാടുമുള്ള പ്രശസ്ത നടൻ ഗ്രിഗറി പെക്കുമായി താരതമ്യപ്പെടുത്തുമ്പോൾ, ദേവ് ആനന്ദ് പറഞ്ഞു, തന്റെ പ്രതാപകാലത്ത് തനിക്ക് നൽകിയ ടാഗ് ലൈൻ കേട്ട് തനിക്ക് ആഹ്ലാദം തോന്നിയില്ലെന്ന്.
"നിങ്ങൾ ശ്രദ്ധേയമായ പ്രായത്തിലായിരിക്കുമ്പോൾ നിങ്ങൾ വിഗ്രഹങ്ങൾ ഉണ്ടാക്കുന്നു, എന്നാൽ ഘട്ടത്തിൽ നിന്ന് വളരുമ്പോൾ, നിങ്ങൾ നിങ്ങളുടെ സ്വന്തം വ്യക്തിത്വം വികസിപ്പിക്കുന്നു. ഇന്ത്യയുടെ ഗ്രിഗറി പെക്ക് എന്ന് അറിയപ്പെടാൻ ഞാൻ ആഗ്രഹിക്കുന്നില്ല, ഞാൻ ദേവ് ആനന്ദാണ്".
ബോളിവുഡ് നടനുമായി പരിചയമുള്ള പെക്കിന്റെ വ്യക്തിപരമായ ആശയവിനിമയങ്ങൾ യൂറോപ്പിലും മുംബൈയിലുമായി നാലോ അഞ്ചോ നീണ്ട കൂടിക്കാഴ്ചകൾ നീണ്ടുനിന്നു.
1954 ലെ ഫിലിംഫെയർ അവാർഡിന് ശേഷം, ദി പർപ്പിൾ പ്ലെയിൻ എന്ന സിനിമയുടെ ചിത്രീകരണത്തിന് ശേഷം ശ്രീലങ്കയിൽ നടന്ന ഒരു ഷെഡ്യൂളിൽ പെക്കിന്റെ സ്റ്റോപ്പ് ഓവറിലാണ് ദേവ് ആനന്ദും സുരയ്യയും പെക്കിനെ ആദ്യമായി കാണുന്നത്.
"ഇന്ത്യൻ താരത്തെ" ഒരു നടനെന്ന നിലയിൽ അദ്ദേഹത്തിന് അറിയാമായിരുന്നു, സുരയ്യയുമായുള്ള അദ്ദേഹത്തിന്റെ പ്രണയം പ്രധാനവാർത്തകളിൽ ഇടം നേടിയതിനാലാവാം, അവർ ചാറ്റുചെയ്യുകയും ചെയ്തു.
ദേവ് ആനന്ദ് വെനീസ് ഫിലിം ഫെസ്റ്റിവലിൽ നിന്ന് മടങ്ങുമ്പോൾ റോമിൽ വെച്ച് അവർ രണ്ടാം തവണ കണ്ടുമുട്ടി, റോമൻ ഹോളിഡേയുടെ സെറ്റിൽ വെച്ച് ദേവ് ആനന്ദ് അദ്ദേഹത്തെ സന്ദർശിച്ചു.
"ഞാൻ വെനീസ് ഫിലിം ഫെസ്റ്റിൽ നിന്ന് മടങ്ങുകയായിരുന്നു. അവന്റെ കണ്ണുകൾ എന്നിലേക്ക് പതിക്കുമെന്ന പ്രതീക്ഷയിൽ ഞാൻ എന്റെ കാർ നിർത്തി ഷൂട്ട് കാണുന്ന ആൾക്കൂട്ടത്തോടൊപ്പം ചേർന്നു. പ്രതീക്ഷിച്ചതുപോലെ, അവൻ തലയാട്ടി, ഞാൻ അവന്റെ അടുത്തേക്ക് നടന്നു. അവൻ എന്നെ ഓർത്തു, ഞങ്ങൾ ആഹ്ലാദങ്ങൾ കൈമാറി. ."
ലണ്ടനിൽ മോബി ഡിക്കിന്റെ സെറ്റിൽ വച്ചായിരുന്നു മൂന്നാമത്തെ കൂടിക്കാഴ്ച.
എന്നിരുന്നാലും, സുരയ്യ തന്റെ വീട്ടിൽ തന്റെ പ്രതിമയുമായി ഒരു പ്രത്യേക മീറ്റിംഗ് ആവശ്യപ്പെട്ടു.
പ്രണയത്തിൽ ഏതൊരാൾക്കും അസൂയ സ്വാഭാവികമാണെന്ന് ആനന്ദ് പറയുമെങ്കിലും ക്ഷണിച്ചില്ല എന്നതിൽ വിഷമിച്ചില്ല.
“എനിക്ക് തീരെ ഒന്നും തോന്നിയില്ല.
അവർ പ്രണയിക്കാൻ പോകുന്ന പോലെ ആയിരുന്നില്ല.
അവർ ഉണ്ടായാലും കാര്യമില്ലായിരുന്നു.
ഞാൻ പക്വത പ്രാപിച്ചു.
മാത്രമല്ല അവൻ എന്റെ എതിരാളിയും ആയിരുന്നില്ല.